เจาะจุดเด่นหุ้นกู้ MINT e-Bond ผู้นำธุรกิจพักผ่อนและสันทนาการใหญ่ที่สุดในเอเชียแปซิฟิก
เปิดศักราชใหม่ปี 2565 บรรยากาศการลงทุนในหลากหลายสินทรัพย์ถือว่าค่อนข้างผันผวน  ไม่ว่าจะเป็นคริปโตและหุ้นที่ผันผวนจนแทบเดาทางไม่ถูก  จากปัจจัยเงินเฟ้อ การขึ้นดอกเบี้ยของธนาคารกลางสหรัฐฯ และยังมีปัจจัยข้อพิพาทระหว่าง ยูเครน - รัสเซีย ที่ส่งผลกระทบต่อเศรษฐกิจและการลงทุนทั่วโลก 
4 มี.ค. 2565

เจาะจุดเด่นหุ้นกู้ MINT e-Bond ผู้นำธุรกิจพักผ่อนและสันทนาการใหญ่ที่สุดในเอเชียแปซิฟิก
MINT x ลงทุนแมน
เปิดศักราชใหม่ปี 2565 บรรยากาศการลงทุนในหลากหลายสินทรัพย์ถือว่าค่อนข้างผันผวน 
ไม่ว่าจะเป็นคริปโตและหุ้นที่ผันผวนจนแทบเดาทางไม่ถูก 
จากปัจจัยเงินเฟ้อ การขึ้นดอกเบี้ยของธนาคารกลางสหรัฐฯ
และยังมีปัจจัยข้อพิพาทระหว่าง ยูเครน - รัสเซีย ที่ส่งผลกระทบต่อเศรษฐกิจและการลงทุนทั่วโลก 
แม้การลงทุนในช่วงนี้มีความเสี่ยงค่อนข้างมาก
การลงทุนในสินทรัพย์ที่ให้ผลตอบแทนสม่ำเสมอและความเสี่ยงต่ำ จึงเป็นทางเลือกลงทุนที่น่าสนใจภายใต้สถานการณ์ปัจจุบัน เช่น การลงทุนในหุ้นกู้ MINT หรือ บริษัท ไมเนอร์ อินเตอร์เนชั่นแนล จำกัด (มหาชน)
แล้วธุรกิจของ MINT เป็นอย่างไร หลัง COVID-19 ระบาดมากว่า 2 ปี 
หุ้นกู้ของ MINT ที่เตรียมเสนอขายครั้งนี้น่าสนใจอย่างไร ลงทุนแมนจะเล่าให้ฟัง
MINT เริ่มต้นธุรกิจมากว่า 50 ปี และเข้าจดทะเบียนในตลาดหลักทรัพย์ฯ ตั้งแต่ปี 2531
ธุรกิจหลักคือ โรงแรม ร้านอาหาร และร้านค้าแบรนด์ดังที่กระจายอยู่ในหลายประเทศทั่วโลก
แม้การปิดประเทศและมาตรการยับยั้ง COVID-19 ในช่วงที่ผ่านมากระทบกับธุรกิจที่เกี่ยวกับการท่องเที่ยวและไลฟ์สไตล์ แต่ MINT ก็มีกลยุทธ์รับมือสถานการณ์ ต่าง ๆ ดังนี้
1. เตรียมปรับตัวธุรกิจให้กลับมาเป็นปกติให้เร็วที่สุด 
2. รักษาระดับกระแสเงินสด และสภาพคล่องทางการเงิน
3. ลดต้นทุนที่ไม่จำเป็นเพื่อให้สามารถฟื้นฟูธุรกิจได้เร็วขึ้น
4. วางแผนบริหารจัดการงบ เพื่อเพิ่มศักยภาพทางการเงิน
5. วิเคราะห์พฤติกรรมของผู้บริโภคที่เปลี่ยนแปลงไปอยู่เสมอ
ทำให้ธุรกิจฟื้นตัวอย่างต่อเนื่องและมีรายได้ที่เพิ่มขึ้นในปี 2564 
โดยไมเนอร์ โฮเทลส์ รายได้ปี 2564 อยู่ที่ 50,530 ล้านบาท เพิ่มขึ้น 49% จากปีก่อนหน้า 
และคาดการณ์ว่าประชากรยุโรปได้รับวัคซีนกว่า 70% ทำให้มีการท่องเที่ยวและจองโรงแรมในต่างประเทศมากขึ้น
ส่วนไมเนอร์ ฟู้ด รายได้อยู่ที่ 21,173 ล้านบาท และสามารถทำกำไรติดต่อกันถึง 6 ไตรมาสแล้ว
จากกลยุทธ์จัดส่งอาหาร ออกแบบผลิตภัณฑ์ใหม่อย่างต่อเนื่อง และมาตรการลดต้นทุนอย่างมีประสิทธิภาพ
ซึ่งนี่อาจเป็นสัญญาณการพลิกฟื้นธุรกิจของ MINT ให้กลับมาเฉิดฉายอีกครั้ง
หากดูราคาหุ้นที่เพิ่มขึ้นของบริษัทฯ จากปีที่แล้ว ก็สะท้อนการฟื้นตัวของ MINT ได้เป็นอย่างดี
และคาดการณ์ว่าในปี 2565 SSSG (Same Store Sale Growth) หรือการเติบโตของยอดขายสาขาเดิมจะดีขึ้น แต่อาจจะมีผลกระทบจากต้นทุนราคาอาหารและน้ำมันที่เพิ่มขึ้น
 
การเสนอขาย ‘หุ้นกู้ MINT e-Bond’ ของ MINT ครั้งนี้ จึงถือเป็นโอกาสที่น่าสนใจสำหรับนักลงทุน 
หากต้องการได้รับผลตอบแทนในรูปแบบของดอกเบี้ยคงที่ และได้รับการจ่ายดอกเบี้ยอย่างสม่ำเสมอ
โดย MINT จะนำเงินที่ได้จากการระดมทุนในครั้งนี้ไปชำระคืนหุ้นกู้ที่จะครบกำหนด
ความพิเศษของการเปิดขายหุ้นกู้ MINT e-Bond ในครั้งนี้ คือมีการให้สิทธิพิเศษสำหรับผู้จองซื้อหุ้นกู้ที่ได้รับการจัดสรร จะได้รับส่วนลด 10% จากราคาปกติ เมื่อใช้บริการร้านอาหารในเครือ MINT ที่ร่วมรายการ 6 แบรนด์ ได้แก่ เดอะพิซซ่า คอมปะนี, บอนชอน, สเวนเซ่นส์, ซิซซ์เล่อร์, เบอร์เกอร์คิงส์, และเดอะ คอฟฟี่ คลับ (ยกเว้นสาขาในสนามบิน) ตั้งแต่วันที่ 1 พฤษภาคม 2565 ไปตลอดอายุหุ้นกู้ที่ลงทุนโดยไม่จำกัดจำนวนครั้ง (เงื่อนไขการใช้สิทธิเป็นไปตามที่บริษัทกำหนด) 
ซึ่งถือเป็น ‘มิติใหม่’ ของการเสนอขายหุ้นกู้
และที่ลืมไม่ได้คือการรับหุ้นกู้ในครั้งนี้ จะเป็นการรับในรูปแบบไร้ใบหุ้นกู้ หรือ Scripless 100% โดยฝากเข้าพอร์ตหลักทรัพย์เท่านั้น  เพื่อลดการใช้กระดาษสอดรับกับโลกยุคดิจิทัลและเทรนด์รักษ์โลก
จุดแข็งของหุ้นกู้ MINT e-Bond คือได้รับเครดิตเรตติ้ง A จาก บริษัท ทริสเรทติ้ง จำกัด (ประกาศเมื่อวันที่ 13 มกราคม 2565) ซึ่งเป็นระดับ Investment Grade และที่สำคัญคือไม่เคยมีประวัติในการผิดนัดชำระหนี้เลยสักครั้ง นอกจากนี้อันดับเครดิตยังสะท้อนถึงสถานะทางธุรกิจที่เข้มแข็งของบริษัทอีกด้วย
สำหรับผู้ที่สนใจจองซื้อหุ้นกู้ MINT คาดว่าจะเปิดจองซื้อหุ้นกู้ทั้ง 3 ชุด ระหว่างวันที่ 21 – 23 มีนาคม 2565
โดยหุ้นกู้ชุดที่ 1 – 2 จะเสนอขายผ่านทางช่องทางต่าง ๆ ของสถาบันการเงินทั้ง 5 แห่ง โดยผู้ที่สนใจสามารถจองซื้อผ่านสาขา หรือช่องทางออนไลน์ หรือระบบโทรศัพท์บันทึกเสียงของผู้จัดการการจัดจำหน่ายหุ้นกู้ที่มีให้บริการ โดยผู้จัดการการจัดจำหน่ายหุ้นกู้ชุดที่ 1 – 2  ได้แก่
1. ธนาคารกรุงเทพ จำกัด (มหาชน) (ยกเว้นสาขาไมโคร) โทร. 1333
2. ธนาคารกรุงไทย จำกัด (มหาชน) โทร. 02-111-1111
3. ธนาคารกสิกรไทย จำกัด (มหาชน) โทร. 02-888-8888 กด 819 โดยบุคคลธรรมดาจองซื้อทางออนไลน์ผ่าน 
4. ธนาคารไทยพาณิชย์ จำกัด (มหาชน) โทร. 02-777-6784
5. บริษัทหลักทรัพย์ เกียรตินาคินภัทร จำกัด (มหาชน)* โทร. 02-165-5555
* ซึ่งรวมถึงธนาคารเกียรตินาคินภัทร จำกัด (มหาชน) ในฐานะหน่วยงานขายของบริษัทหลักทรัพย์เกียรตินาคินภัทร จำกัด (มหาชน)
นอกจากนี้ สามารถจองซื้อสำหรับหุ้นกู้ชุดที่ 3 (หุ้นกู้ดิจิทัล) ผ่านช่องทางดังนี้
- วอลเล็ตซื้อขายหุ้นกู้ บนแอปพลิเคชันเป๋าตัง
โดยผู้ลงทุนสามารถดาวน์โหลดแอปฯ เป๋าตัง และสมัครบริการวอลเล็ตซื้อขายหุ้นกู้ ทำแบบประเมินความเสี่ยงของผู้ลงทุนให้พร้อมตั้งแต่วันนี้เป็นต้นไป หรือสอบถามข้อมูลเพิ่มเติมได้ที่ ธนาคารกรุงไทย จำกัด (มหาชน) โทร. 02-111-1111
คำเตือน: การลงทุนมีความเสี่ยง ผู้ลงทุนต้องศึกษาและทำความเข้าใจลักษณะสินค้า เงื่อนไขผลตอบแทน และความเสี่ยง ก่อนการตัดสินใจลงทุน
References
- 
- 
 
- งบการเงินประจำปี 2564 บริษัท ไมเนอร์ อินเตอร์เนชั่นแนล จำกัด (มหาชน)